S-1/2010

Mál þetta höfðaði sýslumaðurinn í Borgarnesi með ákæru 5. janúar 2010 á hendur ákærða, G-kk-þgf B-kk-þgf, kt. …, Háengi 14 í Árborg. Málið var dómtekið 26. apríl sama ár.

Í ákæruskali segir að málið sé höfðað gegn ákærða fyrir eftirtalin brot:

I.

fyrir umferðarlagabrot, með því að hafa fimmtudaginn 9. júlí 2009, ekið bifreiðinni UV-677, sviptur ökuréttindum, frá Reykjavík áleiðis að Mótel Venus, og með 106 km hraða á klukkustund, á vegkafla á Vesturlandsvegi við Hagamel í Hvalfjarðarsveit, þar sem leyfður hámarkshraði er 90 km á klukkustund, en þar náði hraðamyndavél Ríkislögreglustjóra mynd af honum.

II.

fyrir líkamsmeiðingar, til vara líkamsárás, með því að hafa föstudaginn 20. júlí 2009, staddur á Motel Venus í Hvalfjarðarsveit, ráðist á E-kvk-þf R-kvk-þf H-kvk-þf, kt. …, sem þar var stödd með honum, og slegið hana með krepptum hnefa í andlitið, tekið hana kverkataki og sparkað í hana, með þeim afleiðingum að hún fékk marblett á hægri öxl, hrufl á hægra framhandlegg og mjúkvefjaþrota á efri vör.

III.

fyrir lögum um ávana- og fíkniefni og reglugerðum settum samkvæmt þeim, með því að hafa föstudaginn 10. júlí 2009, staddur á Motel Venus í Hvalfjarðarsveit, haft í fórum sínum 0,57 grömm af marihuana og 0,89 grömm af amfetamíni, sem fundust á honum, í vinstra vasa á stuttbuxum innan undir gallabuxum, við öryggisleit lögreglu sem fram fór vegna handtöku hans.

Í ákæru er brot samkvæmt ákærulið I talið varða við 2. mgr. 37. gr. og 48. gr., sbr. 1. mgr. 100. gr. umferðarlaga, nr. 50/1987, brot samkvæmt ákærulið II við 1. mgr. 218. gr. almennra hegningarlaga, nr. 19/1940, en til vara 1. mgr. 217. gr. sömu laga og brot samkvæmt ákærulið III við 2. gr., sbr. 5. og 6. gr. laga um ávana- og fíkniefni, nr. 65/1974, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni, nr. 233/2001.

Ákæruvaldið krefst þess í ákæru að ákærði verði dæmdur til refsignar og greiðslu alls sakarkostnaðar.

Í ákæru hefur misritast dagsetning ætlaðs brots í ákærulið II en það brot er talið hafa verið framið 10. júlí 2009. Þetta stendur ekki í vegi þess að ákærða verði dæmt áfall, enda hefur vörn ekki verið áfátt af þessum sökum, sbr. 1. mgr. 180. gr. laga um meðferð sakamála, nr. 88/2008.

Af hálfu ákæruvaldsins hefur verið fallið frá heimfærslu brots samkvæmt ákærulið II til 1. mgr. 218. gr. almennra hegningarlaga. Að því gættu hefur ákærði játað skýlaust fyrir dómi öll þau brot sem honum eru gefin að sök og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsilaga eftir að ákæruvaldið hefur gert þá breytingu á heimfærslu til refsilaga sem áður er rakið.

Samkvæmt sakavottorði hefur ákærði frá árinu 1992 hlotið samtals 13 dóma og átta sinnum gengist undir viðurlög fyrir dómi og hjá lögreglu vegna brota á hegningarlögum, umferðarlögum og lögum um ávana- og fíkniefni. Ákærði hefur ekki áður hlotið dóm fyrir ofbeldisbrot ef frá er talin dómur frá árinu 1992. Ákærði hlaut síðast dóm 10. september 2009 fyrir brot gegn lögum um ávana- og fíkniefni, umferðarlagabrot og auðgunarbrot. Var refsing ákveðin 90 daga fangelsi skilorðsbundið í tvö ár. Með þeim dómi var tekin upp refsing samkvæmt fyrri skilorðsdómi 5. maí sama ár fyrir sams konar brot, en brot samkvæmt síðari dómi voru framin fyrir uppkvaðningu fyrri dómsins. Þá gekkst ákærði undir viðurlagaákvörðun 17. desember 2009 fyrir umferðarlagabrot.

Brot þau sem ákærði hefur nú verið sakfelldur fyrir voru framin fyrir uppkvaðningu skilorðsdómsins 10. september 2009. Samkvæmt 60. gr. almennra hegningarlaga ber að taka upp refsingu samkvæmt skilorðsdómnum og ákveða hana í einu lagi vegna allra brotanna. Að þessu gættu þykir refsing ákærða hæfilega ákveðin fangelsi í fjóra mánuði en rétt þykir að frestað fullnustu hennar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti lögreglu og ákvörðun dómsins um þóknun verjanda, sem ákveðin eru að meðtöldum virðisaukaskatti, svo sem greinir í dómsorði. Jafnframt greiði ákærði ferðakostnað verjanda.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, G-kk-nf B-kk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 256.540 krónur í sakarkostnað, þar með talin þóknun verjanda síns S-kk-ef S-kk-ef, hæstaréttarlögmanns, 188.250 krónur, og ferðakostnað verjandans 43.240 krónur.

B-kk-nf B-kk-nf